**Kalundborg**

**Lærerkreds**

**Nytorv 8,1**

**Kalundborg**

**Tlf:**

**5951 5112**

**Mail:**

**053@dlf.org**

**Hjemmeside:**

**www.**

**kreds53.org**

**HUSK!**

**AT TJEKKE**

**DLF INSITE**

**FOR**

**INFO**

**LÆRERNES**

**PENSION**

**TLF:**

**70 21 61 31**

|  |  |  |
| --- | --- | --- |
|  |  **Nyhedsbrev****Nr. 7****32. Årgang** | **Faglig information****til medlemmerne fra****Kalundborg Lærerkreds*****16. maj 2023*** |

**Lærere, som skal have elever op til mundtlig prøve eller ud som censor**:

Den mundtlige prøveperiode begynder mandag d. 22.maj, også selv om nogle skoler har besluttet, at eleverne skal være til stede på skolen i prøveperioden.

I forbindelse med elevernes mundtlige prøver, har Lærerkredsen lavet en aftale med Kalundborg Kommune, der sikrer lærerne, der skal ud som censor eller selv skal eksaminere elever, tid til at forberede prøverne. I kan læse prøveaftalen her: [Prøveaftalen 2019](https://www.kreds53.org/media/16047668/proeveaftale-2020.pdf)

Hvis I ikke allerede har aftalt tid til prøveforberedelse, skal I kontakte jeres leder – og evt. TR, så I kan få dagene i kalenderen. Bemærk også at lærere, der skal have elever op til prøve, er friholdt for timer i pågældende fag, indtil prøven er afholdt.

Rigtig god prøveperiode til jer alle 😊.

Randi Stokholm Hansen Kredsstyrrelsesmedlem

**St. Bededag fremover:**

Som I ved har vi nu haft den sidste St. Bededag fri. Fremover er det en almindelig arbejdsdag. For eleverne betyder det, at de skal i skole på St. Bededag i 2024, - men at de til gengæld får en dags længere juleferie. De reviderede ferieplaner for de kommende to skoleår blev vedtaget på sidste møde i Børn- og Familieudvalget. I kan finde deres dagsordner, bilag og referater her: [Dagsordener til B&F-udvalget](https://dagsordener.kalundborg.dk/?request.kriterie.udvalgId=9bd29402-1ccb-4833-bcc9-7d5c2316504a)

For lærernes arbejdstid betyder det, at den aftalte årsnorm på 1680 timer, som står i den gamle lokalaftale fra 2018, fremover kommer til at hedde 1685 timer. Vi har haft en hurtig forhandling med kommunen og er enige om, at det er mest hensigtsmæssigt, at der er samme nettotimetal hvert år. Hvordan de ekstra timer skal bruges, skal aftales på hver enkelt skole. Nogen laver et pædagogisk arrangement, nogle lægger et par ekstra møder, tiden kan bruges til ekstra forberedelse eller samarbejde – det skal leder og lærere selv aftale.

Lone Varming Kredsformand

**OK 24.**

Vi har nu haft 2. runde af medlemsinvolveringen omkring OK 24. Vi havde et rigtig godt møde med mange gode diskussioner om hvad, der er vigtigt at sende ind til hovedforeningen, som vores bud på overenskomstkrav. Det er vigtigt at vores forhandlere bliver sendt afsted med et mandat, der ikke er for snævert, men heller rummer alt.

De 5 områder der var størst tilslutning til og som vi derfor sender videre til hovedforeningen er

* Sikring af reallønnen
* Løntrinsforbedring når man når 16 å
* Forbedrede seniorvilkår
* Ret og pligt til kompetenceudvikling
* Max undervisningstimetal

Anita Rathje Næstformand

**Derfor var din løn en anelse højere i april**

Som nogle sikkert har bemærket, var der på lønsedlen for april en lille smule mere på bundlinjen. Dette skyldes de lønstigninger der blev forhandlet i forbindelse med OK21.

I den gældende treårige overenskomstperiode er der aftalt generelle lønstigninger til alle ansatte i kommunerne på i alt 5,02 pct. De aftalte lønstigninger er udmøntet: april 2021, oktober 2021, oktober 2022.

Den aktuelle lønstigning pr. 1. april 2023 er på 0,3 pct., og den 1. oktober 2023 følger så den sidste generelle lønstigning på 0,81 pct., inden der skal indgås nye OK-aftaler i foråret 2024.

På det offentlige arbejdsmarked er der desuden udmøntning fra reguleringsordningen, der sammenkæder lønudviklingen på det private arbejdsmarked med lønudviklingen i den offentlige sektor.

Oktober-reguleringen 2023 bliver altså den femte og sidste lønstigning, inden der igen skal indgås ny overenskomst med virkning fra 1. april 2024.